ບັງກລາແດັສ ຈັບຜູ້ຕ້ອງສົງໄສ ວ່າສັງຫານ blogger ອາເມຣິກັນ ເຊື້ອສາຍບັງກລາແດັສ
ໜ່ວຍຕໍ່ຕ້ານການກໍ່ການຮ້າຍ RAB ໄດ້ຈັບກຸມນາຍ Farabi Shafiur Rahman ທີ່ນະຄອນຫຼວງ ດາກາ ໃນເຊົ້າວັນຈັນມື້ນີ້.
ໜ່ວຍຕໍ່ຕ້ານການກໍ່ການຮ້າຍຂອງບັງກລາແດັສ ໄດ້ຈັບກຸມ ຜູ້ ຕ້ອງສົງໄສທີ່ສຳຄັນທີ່ສຸດ ໃນການສັງຫານທ່ານ Avijit Roy ນັກຂຽນຂ່າວ ລົງໃນ internet ຊາວອາເມຣິກັນເຊື້ອສາຍບັງ ກລາແດັສ ທີ່ມີຊື່ສຽງ ທີ່ໄດ້ຂຽນເລື້ອງຕໍ່ຕ້ານລັດທິນັບຖືຫລັກ ການພື້ນຖານຂອງສາສະໜາຢ່າງເຄັ່ງຄັດຮຸນແຮງນັ້ນ ທ່ານ ໄດ້ຖືກຄົນຮ້າຍເອົາພ້າຟັນ ຈົນຕາຍໃນນະຄອນຫຼວງ Dhaka ໃນສັບປະດາແລ້ວນີ້ ໜ່ວຍຕໍ່ຕ້ານການກໍ່ການຮ້າຍ ໄດ້ຈັບກຸມນາຍ Farabi Shafiur Rahman ໃນນະຄອນຫຼວງດາກາ ໃນເຊົ້າວັນຈັນມື້ນີ້ ໂຄສົກຂອງໜ່ວຍຕໍ່ຕ້ານການກໍ່ການຮ້າຍ ກ່າວຕໍ່ອົງການຂ່າວຝຣັ່ງ AFP ວ່າ ນາຍ Farabi ເປັນ ທີ່ໄດ້ຂົ່ມຂູ່ຈະເອົາຊີວິດທ່ານ Roy ຢູ່ໃນຄຳເຫັນຕ່າງໆທີ່ຜູ້ກ່ຽວຂຽນລົງ ໃນ Facebook ແລະTwitter ໜັງສືພິມ The Daily Star ຂອງບັງກລາແດັສ ລາຍງານວ່າ ນາຍ Farabi ກ່າວຢູ່ໃນ Facebook ໃນປີແລ້ວນີ້ວ່າ  ທີ່ຈະຕ້ອງສັງຫານທ່ານ Roy ນັ້ນ ບັນດາເຈົ້າໜ້າທີ່ກ່າວວ່າ ທ່ານ Roy ພົນລະເມືອງສະຫະລັດ ເຊື້ອສາຍບັງກລາແດັສ ແລະ ພັນລະຍາ ນາງ Rafida Ahmeh ໄດ້ຖືກໂຈມຕີໃນແລງວັນພະຫັດອາທິດແລ້ວນີ້ ຫຼັງຈາກ ອອກຈາກງານສະແດງປຶ້ມ ທີ່ມະຫາວິທະຍາໄລ Dhaka ນາງ Ahmed ຊຶ່ງກໍເປັນນັກຂຽນຂ່າວລົງ internet ເຊັ່ນກັນນັ້ນ ໄດ້ຮັບບາດເຈັບສາຫັດ ແລະຍັງນອນໂຮງໝໍຢູ່ໃນເວລານີ້ ເຫດການດັ່ງກ່າວໄດ້ເປັນຄັ້ງຫຼ້າສຸດຂອງການໂຈມຕີຕິດຕໍ່ກັນມາ ຕໍ່ພວກນັກຂຽນທາງໂລກ ທີ່ໄດ້ສະໜັບສະໜຸນຄ່ານິຍົມໃນການນຶກຄິດທີ່ເສລີ ໃນຫວ່າງບໍ່ເທົ່າໃດປີຜ່ານມານີ້ ຢູ່ໃນ ບັງກລາແດັສ ທີ່ພົນລະເມືອງສ່ວນໃຫຍ່ເປັນຊາວມຸສລິມ ນາຍ Farabi ເຄີຍໄດ້ຖືກຈັບກຸມ ໃນປີ 2013 ຫຼັງຈາກໄດ້ສັງຫານ ນັກຂຽນຂ່າວລົງໃນ internet ອີກຄົນນຶ່ງ ແຕ່ຜູ້ກ່ຽວໄດ້ຖືກປະກັນໂຕອອກມາ